41 



almindeligt forekommende Ukrudtsplanter, uden at de dog er syn- 

 derlig skadelige for Kulturplanterne. Storkronet Ærepris har først 

 i de senere Aartier faaet en almindeligere Udbredelse i Haver og 

 paa Marker. Den træffes tilfældigt indført ved en Del Kystbyer i 

 det sydlige Norge, medens Flerfarvet Ærepris, der er sjælden ved 

 Vestkysten, er hyppig gennem Størstedelen af det sydlige Norge; 

 den gaar mod Nord til Nærø i Nordtrøndelag Fylke og er engang 

 fundet i Lofoten. 



Tav. 567. A. Flerfarvet Ærepris. Fig. 1. Hele Planten. Fig. 2. Blomst 

 (Vi). Fig. 3. Frugt med det blivende Bæger (Vi). Fig. 4. Frø, set fra Indersiden 

 (stærkt forstørr.). — B. Storkronet Ærepris. Fig. 5. Hele Planten. Fig. 6. 

 Blomst (Vi). Fig. 7. Frugt med Bæger ('li). 



568. A. Ager-Kohvede, Mélampyrum arvense L. 



B. Kantet Kohvede, Mélampyrum cristatum L. 



N. Firkantet marimjelde. 



Tidligere (BNF, S. 88 o. flg.) er omtalt en Række Plantearter 

 af Maskeblomstrede, som indenfor denne Familie danner en særlig 

 Afdeling (Rhinantheæ) og er Halvsnyltere. Til disse hører bl. a. 

 Slægterne Kohvede og Troldurt. I Modsætning til de paa Tav. 121 

 afbildede Kohvede-Arter med ensidigt vendte og oftest gulfarvede 

 Blomster, har begge de her omtalte Arter alsidigt vendte og oftest 

 rødlige Blomster. løvrigt er de som hine enaarige og forekommer 

 i Skove og Krat, Ager-Kohvede dog ogsaa paa Skrænter og Marker. 



Ager-Kohvede (Fig. 1) er en 15 — 50 cm høj og rank Plante 

 med modsatte og lancetdannede og ved Grunden fligede Blade. Det 

 trinde Aks er forholdsvis langt. I Hjørnet af de æg-lancetdannede, 

 stærkt fligede og rosenrøde Dækblade (Fig. 2) sidder de, som alle- 

 rede ovenfor nævnt, alsidigt vendte Blomster, hvis Krone er rød, 

 men paa Underlæben bærer en gul Plet (Fig. 3). Bægeret omslutter 

 Frugten (Fig. 4). Planten hører til Danmarks „sydlige" Arter, der 

 fra sit Hjemsted, Kaukasuslandene, ikke er naaet længere end til 

 de sydligste Dele af Danmark, hvor den tidligere var hyppigere end 

 i Nutiden. Oftest ses den paa Bornholm. Den mangler ganske i 

 Norge. 



Kantet Kohvede (Fig. 5) ligner i meget den foregaaende 

 Art, men skelnes let fra den, i det det noget kortere Aks er skarpt 

 firkantet, og de hjærtedannede, tilspidsede og fligede Dækblade er 

 mørkere farvede, nærmest rødviolette. Det skyldes hovedsagelig de 



